Na osnovu člana 69. stav 3, člana 100. stav 3. i 70. st. 1. 4. i 6. Zakona o javnim nabavkama („Sl. glasnik BiH“, broj 39/14), u konkurentskom zahtjevu za dostavu ponuda za sukcesivnu nabavku i ugradnju elastične odbojne ograde za potrebe Grada Zenica, Gradonačelnik donosi:

**ODLUKU**

**o poništenju postupka javne nabavke**

**Član 1.**

Poništava se konkurentski zahtjev za dostavu ponuda za sukcesivnu nabavku i ugradnju elastične odbojne ograde za potrebe Grada Zenica, po usvajanju žalbe ponuđača Sacom d.o.o. Sarajevo, od 19.03.2018. godine.

**Član 2.**

Za izvršenje ove odluke zadužuje se i ovlašćuje Služba kabineta Gradonačelnika.

**Član 3.**

Ova odluka objavit će se na web-stranici Grada Zenica, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja.

**OBRAZLOŽENJE**

Postupak javne nabavke pokrenut je Odlukom o pokretanju postupka javne nabavke broj: 02-3435/18 od 06.02.2018 godine.

Obavještenje o nabavci broj: 1355-7-1-49-3-15/18 objavljeno je na Portalu javnih nabavki dana 12.02.2018. godine.

Na portalu javne nabavke objavljen je konkurentski zahtjev za dostavu ponuda za sukcesivnu nabavku i ugradnju elastične odbojne ograde za potrebe Grada Zenica.

Ponuđač Sacom d.o.o. Sarajeva, uložio je žalbu na odluku o izboru najpovoljnijeg ponuđača i zahtijevao da komisija ponovo razmotri ponudu "Buljan ceste" d.o.o. Kreševo, jer Izjava o ispunjavanju uslova u skladu sa evropskim standardima EN 1317-1 i 1317-2 nije izdata od ovlaštenog lica i ne zadovoljava zahtjeve iz tenderske dokumentacije. Razmatrajući žalbu ponuđača Ugovorni organ je usvojio žalbu kao osnovanu, odbacio ponudu ponuđača "Buljan ceste" d.o.o. kao nepotpunu, te u skladu sa članom 100. stav 3. ZJN poništava postupak javne nabavke, iz razloga što u krajnjem roku za dostavu ponuda nije dostavljena niti jedna prihvatljiva ponuda.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

Broj: 02-14-33435-3/18

Datum: 22.03.2018. godine

DOSTAVLJENO: GRADONAČELNIK:

4 x Ponuđačima

1 x Služba kabineta Gradonačelnika Fuad Kasumović

1 x Tenderska dokumentacija

1 x a/a